Klevenė
Klevenė (ukr. Клевень) – upė Rusijoje (Briansko ir Kursko srityse) ir Ukrainoje (Sumų sritis); dešinysis ir didžiausias Seimo intakas (Desnos baseinas). Prasideda Vidurio Rusijos aukštumos pietvakariniuose šlaituose. Teka į vakarus, pietvakarius, aukštupyje sudaro Rusijos-Ukrainos sieną. Didžiausi intakai: dešinieji – Loknia, Jesmanė; kairieji – Obesta. Slėnis nuo 2-2,5 iki 3,5-4 km pločio. Salpa abipusė, vietomis užpelkėjusi, 1-1,5 km pločio. Vaga sureguliuota 95 km ruože.